খালেদা জিয়ার মামলা বিষয়ে ড. কামাল হোসেনের সাথে সাাৎ নিয়ে গণমাধ্যমে ভুল খবর এসেছে দাবি করে বিএনপি মহাসচিব বলেন, গত মঙ্গলবার ড. কামাল হোসেনের সাথে খালেদা জিয়ার মামলার বিভিন্ন বিষয় নিয়ে আলোচনা হয়েছে। তিনি মনোযোগ দিয়ে আমাদের কথা শুনেছেন। সেখানে অনেক বিষয় নিয়ে আলোচনা হয়েছে। আমরা রায়ের একটা কপিও তাকে দিয়েছি। তিনি বিদেশে ছিলেন। ড. কামাল হোসেন বলেছেন, রায়ের কপি পড়ে তিনি পরামর্শ দেবেন। কিন্তু ড. কামাল হোসেন খালেদা জিয়ার মামলায় লড়ার অনুরোধ প্রত্যাখ্যান করেছেন, এটা পুরোপুরি মিথ্যা। এ রকম ভুল খবরের মাধ্যমে শুধু বিএনপি নয়, ড. কামাল হোসেনের মতো আইনজীবীকেও ছোট করা হয়েছে।